b'\n_START_ARTICLE_\nAktorius\n_START_PARAGRAPH_\nAktorius (lot. actor) \xe2\x80\x93 teatro spektakli\xc5\xb3, kino, televizijos film\xc5\xb3 vaidmen\xc5\xb3 atlik\xc4\x97jas, vaidintojas._NEWLINE_Meno sritis, kurioje dirba aktorius, apibr\xc4\x97\xc5\xbeia jo veikl\xc4\x85. Tai gali b\xc5\xabti fiktyvi\xc5\xb3 arba reali\xc5\xb3 asmenybi\xc5\xb3 vaizdavimas, naudojantis gestais, mimika ir kalba, atvaizduojant situacijas naudojant pamin\xc4\x97tas ir kitas i\xc5\xa1rai\xc5\xa1kos priemones (pvz., \xc5\xa1okis)._NEWLINE_Priklausomai nuo atliekamo vaidmens svarbos i\xc5\xa1skiriami statistai, antraplani\xc5\xb3 vaidmen\xc5\xb3 atlik\xc4\x97jai ir pagrindini\xc5\xb3 vaidmen\xc5\xb3 atlik\xc4\x97jai. Statistai \xe2\x80\x9eu\xc5\xbepildo fon\xc4\x85\xe2\x80\x9c, j\xc5\xb3 vaidmenys be teksto, antraplani\xc5\xb3 vaidmen\xc5\xb3 atlik\xc4\x97jai vaidina atskiras, nedideles scenas, paprastai su nedaug teksto.\n_START_SECTION_\nKilm\xc4\x97\n_START_PARAGRAPH_\nVaidybos ir aktoryst\xc4\x97s \xc5\xa1aknys yra gentini\xc5\xb3 visuomeni\xc5\xb3 ritualuose. Ilgainiui atskiri asmenys perimdavo ritualini\xc5\xb3 scen\xc5\xb3 perteikim\xc4\x85 gentainiams. I\xc5\xa1 gentini\xc5\xb3 ritual\xc5\xb3 susiformavo ir Senov\xc4\x97s Graikijos tragedijos, kuriose vaidindavo profesional\xc5\xabs aktoriai.'